**שו"ת יביע אומר – הרב עובדיה יוסף**

מה זה **שו"ת**? **שו"ת (=שאלות ותשובות)** זו ספרות תורנית הקשורה בעיקר בתחום ה[הלכה](http://he.wikipedia.org/wiki/%D7%94%D7%9C%D7%9B%D7%94). אלו שאלות ותשובות הלכתיות, אשר נשאלו על ידי הציבור הרחב, ונענו על ידי [רב](http://he.wikipedia.org/wiki/%D7%A8%D7%91) אחד או קבוצה של רבנים. נמצאות גם שו"ת בענייני [אגדה](http://he.wikipedia.org/wiki/%D7%90%D7%92%D7%93%D7%94_(%D7%99%D7%94%D7%93%D7%95%D7%AA)) וכדומה (שאינם נוגעים להלכה). ספרות כזו קיימת כבר מאז ימי הגאונים אשר ענו על שאלות שנשלחו אליהם מכל רחבי העולם היהודי. מאז, במשך כל הדורות היו פוסקי ההלכה עונים בכתב לשאלות הלכתיות ומפרסמים בספר את השאלות והתשובות.  
  
הרב עובדיה יוסף (1920 – 2013 רב ופוסק הלכה, כיהן כרב הראשי הספרדי של ישראל) פרסם ספרים רבים וביניהם ספר שאלות ותשובות בשם יביע אומר.

בחורה אחת שאלה את הרב עבדיה יוסף האם מותר לה להתחתן עם בחור פלוני שאביה אומר לה לא להתחתן איתו.  
התשובה של הרב עובדיה: הבחורה יכולה להתחתן עם הגבר ההוא ואינה צריכה לחשוש לכיבוד אב ואם.  
הרב עובדיה מסביר את הפסיקה שלו בנימוקים הבאים:

1 . כיבוד אב ואם חל על הדברים שנוגעים ישירות לאב ולאם. למשל כיבוד (להאכיל ולהשקות את ההורים הזקנים, להלבישם ולכסותם, להוציאם ולהכניסם) או מורא (לא לפגוע בהם ע"י סתירת דבריהם, ישיבה במקום הקבוע שלהם וכו'),אבל ההחלטה עם מי להתחתן זוהי החלטה שקשורה לחיים של הבת ואין להורה זכות להחליט בשבילה.  
ואפשר לחזק את הדברים בקל וחומר: לאב אין זכות על הממון של בנו ובתו ולכן כיבוד אב ואם נעשה בכסף של ההורה, קל חומר שהאב לא יכול להחליט עם מי הבת תתחתן כי אין לו זכות לשלוט ברגשות ובחיים האישיים של הבת.  
  
2 . התורה אומרת "ואהבת לרעך כמוך" ואם הבן/ הבת יתחתנו עם מישהו/י שלא הם בחרו ואינם אוהבים סופם לעבור על "ואהבת לרעך כמוך" והאב לא יכול להכריח את בתו לעבור על איסור מהתורה.

תודה לליעד זעפרני על ההקלדה. תשע"ה.